આપણે બન્ને તો એક બીજાની અંદર જ જીવીએ છીએ, છતાં આજે હું પેહલા તને થોડા સંસ્મરણો યાદ કરાવવા માંગુ છું. તને યાદ છે આપણા બચપણ ના દિવસો, દુનિયાદારીની જ્યારે સમજ નથી હોતી ત્યારનું એ નિર્દોષ વ્યક્તિત્વ જ મજાનું હોય છે. એ બચપણના દિવસો પણ કેટલા મસ્ત હતા, દુનિયાની કઈ જ મગજમારી નહિ, ના કોઈ માથાકૂટ, મજાથી સ્કૂલ જવાનું અને આવાનું, અને રમવાનું. આખો દિવસ કોઈ જ રોક ટોક નહીં. આપણું એ પતંગિયાઓને જોઈને નાચવું, એને જોઈને અંદરથી એની જેમ જ ઉડવાની થતી જીજીવિષા, આવા જ હજારો સપનાઓને જોઈને એને પુરા કરવાની ઘેલછાઓએ બધાનો આનંદ જ અનેરો હતો.